
	  Parlamentul României   

COMISIA PENTRU ADMINISTRATIE PUBLICA,

                       23 septembrie 2003

Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.74/2003 pentru modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie, trimis Comisiei noastre pentru dezbatere şi avizare în fond, cu adresa nr.494 din 2 septembrie 2003. 

PRESEDINTE,

IOAN OLTEAN


    

	[image: image2.png]ROMANIA





	  Parlamentul României   

 Camera Deputaţilor


Comisia pentru administraţie publică,

  








23 septembrie 2003 

amenajarea teritoriului Si echilibru 



 






Nr. 26/1410
ecologic






RAPORT
proiectului de Lege privind aprobarea Ordonanţei Guvernului nr.74/2003 pentru modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie 



1. Cu adresa nr.494 din 2 septembrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei Guvernului nr.74/2003 pentru modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie.



La întocmirea Raportului s-au avut în vedere: 

· avizul Comisiei juridice, de disciplină şi imunităţi nr.494 din 10.09.2003;

· avizul Comisiei pentru buget, finanţe şi bănci nr.448 din 10.09.2003;

· avizul Consiliului Legislativ nr.1240/28.08.2003.



Proiectul de lege a fost dezbătut şi avizat în fond, în procedură obişnuită, în şedinţa din 17 septembrie 2003. 



Prezentul proiect de lege are ca obiect de reglementare modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie. Astfel, sunt modificate atribuţiile Institutului Naţional de Administraţie, respectiv a centrelor regionale, în ceea ce priveşte organizarea de programe de perfecţionare de scurtă durată, realizarea unei coerenţe şi uniformităţi a terminologiei, precum şi corelarea prevederilor Ordonanţei Guvernului nr.81/2001 cu prevederile altor acte normative care au fost adoptate ulterior, şi care vizează atât activitatea respectivului institut, cât şi cea a centrelor regionale. 



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Ani Matei – director general adjunct al Institutului Naţional de Administraţie. 



4. La lucrările Comisiei au fost prezenţi 24 deputaţi, din totalul de 26 membrii ai Comisiei. 



Raportul Comisiei a fost adoptat cu 23 voturi pentru şi 1 vot împotrivă. 



In urma dezbaterii, Comisia propune admiterea cu modificări a proiectului de lege. 

I. AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente: 

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1.
	
Articol unic – Se aprobă Ordonanţa Guvernului nr.74/2003 pentru modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie, adoptată în temeiul art.1 pct.III poz.2 din  Legea nr.279/2003 privind abilitarea Guvernului de a emite ordonanţe.


	
Articol unic – Se aprobă Ordonanţa Guvernului nr.74/2003 pentru modificarea şi completarea Ordonanţei Guvernului nr.81/2001 privind înfiinţarea şi organizarea Institutului Naţional de Administraţie, adoptată în temeiul art.1 pct.III poz.2 din  Legea nr.279/2003 privind abilitarea Guvernului de a emite ordonanţe, publicată în Monitorul Oficial al României, Partea I, nr.622 din 30 august 2003, cu următoarele modificări şi completări:


	In urma dezbaterilor în Comisie, Ordonanţa a fost aprobată cu modificări şi completări.

	2.
	
2. Alineatele (1) şi (2) ale articolului 3 vor avea următorul cuprins: 


„Art.3. – (1) Institutul Naţional de Administraţie este condus de un consiliu ştiinţific format din câte un reprezentant al următoarelor instituţii şi organizaţii: Ministrul Administraţiei şi Internelor, Ministerul Afacerilor Externe, Ministerul Educaţiei, Cercetării şi Tineretului, Ministerul Finanţelor Publice, Ministerul Integrării Europene, Ministerul Muncii, Solidarităţii Sociale şi Familiei, Ministerul Transporturilor, Construcţiilor şi Turismului, Secretariatul General al Guvernului, Agenţia Naţională a Funcţionarilor Publici, Federaţia Autorităţilor Locale din România, Asociaţia Secretarilor Generali de Judeţe din România şi câte 2 reprezentanţi ai Institutului Naţional de Administraţiei, respectiv ai centrelor regionale de formare continuă pentru administraţia publică locală. 


(2) Ministerele prevăzute la alin.(1) şi Agenţia Naţională a Funcţionarilor Publici sunt reprezentate de persoane desemnate de conducătorul instituţiei publice şi care au funcţia de secretar de stat, secretar general, secretar general adjunct, director general sau o funcţie echivalentă. Federaţia Autorităţilor Locale din România şi Asociaţia Secretarilor Generali de Judeţe din România sunt reprezentate de preşedinte sau un adjunct al acestuia. Reprezentanţii Institutului Naţional de Administraţie sunt directorul general şi directorul general adjunct. Centrele regionale sunt reprezentate de directorii acestora, desemnaţi anual, prin rotaţie, într-o ordine stabilită prin regulamentul de organizare a consiliului ştiinţific.

.......................................................................


(5) Preşedintele consiliului de administraţie al Institutului Naţional de Administraţie este reprezentantul Ministerului Administraţiei Publice.”

Text Ordonanţă


	
1. La articolul I punctul 2, alineatele (1), (2) şi (5) ale articolului 3 vor avea următorul cuprins: 


„Art.3. – (1) Institutul Naţional de Administraţie este condus de un consiliu ştiinţific format din 13-15 membri care pot fi reprezentanţi ai mediului universitar şi ai autorităţilor publice, personalităţi ştiinţifice din ţară şi străinătate. Din consiliul ştiinţific vor face pate câte un reprezentant al următoarelor instituţii şi organizaţii: Ministrul Administraţiei şi Internelor, Ministerul Educaţiei, Cercetării şi Tineretului, Ministerul Finanţelor Publice, Ministerul Integrării Europene, Ministerul Muncii, Solidarităţii Sociale şi Familiei, Agenţia Naţională a Funcţionarilor Publici, Federaţia Autorităţilor Locale din România, Asociaţia Secretarilor Generali de Judeţe din România, precum şi 2 reprezentanţi ai Institutului Naţional de Administraţiei. 


(2) Ministerele prevăzute la alin.(1) şi Agenţia Naţională a Funcţionarilor Publici sunt reprezentate de persoane desemnate de conducătorul instituţiei publice şi care au funcţia de secretar de stat, secretar general, secretar general adjunct, director general sau o funcţie echivalentă. Federaţia Autorităţilor Locale din România şi Asociaţia Secretarilor Generali de Judeţe din România sunt reprezentate de preşedinte sau un adjunct al acestuia. Reprezentanţii Institutului Naţional de Administraţie sunt directorul general şi directorul general adjunct.

...........................................................................


(5) Consiliul ştiinţific îşi alege, dintre membrii săi, un preşedinte.”

Autor: Ioan Oltean – Grupul parlamentar PD.
	Pentru a se justifica denumire de consiliu ştiinţific. 

Competenţa acestuia trebuie să  reflecte denumirea avută.

Se instituie o procedură democratică de alegere a preşedintelui.

	3. 
	
10. Articolul 12 va avea următorul cuprins: 


„Art.12. – (1) Centrele regionale sunt conduse de un consiliu ştiinţific format din: preşedinţii consiliilor judeţelor arondate, primarul municipiului pe raza căruia îşi are sediul centrul regional, respectiv primari ai sectoarelor nominalizaţi de prefectul municipiului Bucureşti, directorul centrului regional, un reprezentant al Ministerului Administraţiei şi Internelor şi un reprezentant al Institutului Naţional de Administraţiei. 


(2) Componenţa nominală a consiliului ştiinţific se stabileşte prin ordin al ministrului administraţiei şi internelor, după alegerea preşedinţilor consiliilor judeţene. 


(3) Mandatul consiliului ştiinţific al centrelor regionale este de 4 ani, corespunzător mandatului aleşilor locali.


(4) Preşedintele consiliului ştiinţific este ales anual, prin rotaţie, dintre preşedinţii consiliilor judeţene. Preşedintele consiliului ştiinţific al centrului regional bucureşti poate fi ales şi dintre primarii sectoarelor reprezentate. Alegerea se face în prima şedinţă, cu votul majorităţii membrilor prezenţi. 


(5) Membrii consiliului ştiinţific pot participa la şedinţele acestuia şi prin reprezentare, la nivel de vicepreşedinţi, respectiv viceprimari, numai în situaţii bine motivate şi pe bază de împuternicire scrisă. 

Text Ordonanţă


	
2. La articolul I punctul 10, articolul  12 va avea următorul cuprins: 


„Art.12. – (1) Centrele regionale sunt conduse de un consiliu de coordonare format din: preşedinţii consiliilor judeţelor arondate, primarul general al capitalei, primarul municipiului pe raza căruia îşi are sediul centrul regional, respectiv primari ai sectoarelor nominalizaţi de prefectul municipiului Bucureşti, directorul centrului regional, un reprezentant al Ministerului Administraţiei şi Internelor, un reprezentant al Institutului Naţional de Administraţiei şi 1-2 reprezentanţi ai mediului universitar. 


(2) Componenţa nominală a consiliului de coordonare se stabileşte prin ordin al ministrului administraţiei şi internelor, după alegerea preşedinţilor consiliilor judeţene. 


(3) Mandatul consiliului de coordonare al centrelor regionale este de 4 ani, corespunzător mandatului aleşilor locali.


(4) Preşedintele consiliului de coordonare este ales anual, prin rotaţie, dintre membrii acestuia. Alegerea se face în prima şedinţă, cu votul majorităţii membrilor prezenţi. 

Autori: Kanty Cătălin Popescu – grupul parlamentar PSD; Ioan Oltean – grupul parlamentar PD şi Victor Dobre – grupul parlamentar PNL.
	Utilizarea unei denumiri adecvate. 

Pentru a nu se crea discriminări, mai ales că preşedintele se alege anual.

	4.
	
11. Articolul 13 va avea următorul cuprins: 


„Art.13. – Conducerea executivă a centrelor regionale este asigurată de un director, numit de directorul general al Institutului Naţional de Administraţie, la propunerea consiliului ştiinţific al centrului regional, făcută în urma unui concurs organizat în condiţiile legii.”

Text Ordonanţă.


	
3. La articolul I punctul 11, articolul 13 va avea următorul cuprins: 


„Art.13. – Conducerea executivă a centrelor regionale este asigurată de un director, numit de directorul general al Institutului Naţional de Administraţie, la propunerea consiliului de coordonare al centrului regional, făcută în urma unui concurs organizat în condiţiile legii.”

Autor: Ioan Oltean – grupul parlamentar PD.


	Corelare cu prevederile art.12.

	5.
	
14. Articolul 16 va avea următorul cuprins: 

.......................................................................


„Art.16. – (2) Cuantumul tarifelor de participare la programele organizate de centrele regionale de formare continuă pentru administraţia publică locală se aprobă de către consiliul de administraţie al fiecărui centru.”

Text Ordonanţă.


	
4. La articolul I punctul 14, alineatul (2) al articolului 16 va avea următorul cuprins: 


„(2) Cuantumul tarifelor de participare la programele organizate de centrele regionale de formare continuă pentru administraţia publică locală se aprobă de către consiliul de coordonare al fiecărui centru.”

Autor: Viorel Coifan – grupul parlamentar PNL


	Menţionarea noii denumiri, conform art.12. 

	6. 
	
_________________________


Art.26. – Membrii consiliului de administraţie al Institutului Naţional de Administraţie, respectiv membrii consiliilor de administraţie ale centrelor organizate potrivit prevederilor prezentei ordonanţe primesc o indemnizaţie stabilită în condiţiile legii. 

Text Ordonanţă


	
5. La articolul I, după punctul 21, se introduce punctul 211 cu următorul cuprins:


„211. Articolul 26 va avea următorul cuprins: 


Art.26. – Membrii consiliului ştiinţific al Institutului Naţional de Administraţie, respectiv membrii consiliilor de coordonare ale centrelor organizate potrivit prezentei ordonanţe primesc o indemnizaţie stabilită în condiţiile legii, reprezentând cel mult 20% din salariul directorului general al Institutului Naţional de Administraţie, respectiv al directorului centrului regional. 

Autor: Ioan Oltean – grupul parlamentar PD. 


	Pentru a se înlătura ambiguităţile şi posibilitatea de interpretare a textului. 

Stabilirea cuantumului indemnizaţiei.

	7. 
	
Text Ordonanţă


Art.II. – Ordonanţa Guvernului nr.81/2001 privind înfiinţarea şi organizarea Institutului Naţional de Administraţie, publicată în Monitorul Oficial al României, Partea I, nr.542 din 1 septembrie 2001, aprobată cu modificări şi completări prin Legea nr.106/2002, împreună cu  modificările şi completările aduse prin prezenta ordonanţă, se va republica, după aprobarea acesteia de către Parlament, dându-se articolelor şi alineatelor o nouă numerotare. 


	
6. Art.II va avea următorul cuprins:


Art.II. – Ordonanţa Guvernului nr.81/2001 privind înfiinţarea şi organizarea Institutului Naţional de Administraţie, publicată în Monitorul Oficial al României, Partea I, nr.542 din 1 septembrie 2001, aprobată cu modificări şi completări prin Legea nr.106/2002, împreună cu  modificările şi completările aduse prin prezenta ordonanţă, se va republica, după aprobarea acesteia de către Parlament, dându-se textelor o nouă numerotare. 

Autor: Kovacs Csaba Tiberiu – grupul parlamentar UDMR. 


	Exprimare judicioasă. 


II. AMENDAMENTE RESPINSE



In cursul dezbaterii, Comisia a respins următoarele amendamente:

	Nr.

crt
	Text iniţial


	Text propus de comisie

(autorul amendamentului)
	Motivarea

propunerii amendamentului

	1.
	
8. Articolul 11 va avea următorul cuprins:


„Art.11. – (1) Centrele regionale de formare continuă pentru administraţia publică locală, denumite în continuare centre regionale, sunt instituţii publice cu personalitate juridică, autonome, în coordonarea Institutului Naţional de Administrare. 


(2) Centrele regionale prevăzute la alin.(1) au sediile în municipiile Bucureşti, Craiova, Călăraşi, Iaşi, Cluj-Napoca, Sibiu, Constanţa şi Timişoara.”

Text Ordonanţă


	
1. La articolul I punctul 8, articolul 11 va avea următorul cuprins:


„Art.11. – (1) Centrele regionale de formare continuă pentru administraţia publică locală, denumite în continuare centre regionale, sunt instituţii publice cu personalitate juridică, autonome, în coordonarea Institutului Naţional de Administrare. 


(2) Centrele regionale prevăzute la alin.(1) au sediile în municipiile Bucureşti, Craiova, Galaţi, Iaşi, Cluj-Napoca, Sibiu, Constanţa şi Timişoara.”

Autori: Maria Lazăr – grupul parlamentar PSD, Victor Dobre – grupul parlamentar PNL


	Pentru susţinere: în raport cu oraşul Călăraşi, oraşul Galaţi dispune şi de un centru universitar.

Pentru respingere: aceste centre deja funcţionează.

	2.
	
11. Articolul 13 va avea următorul cuprins: 


„Art.13. – Conducerea executivă a centrelor regionale este asigurată de un director, numit de directorul general al Institutului Naţional de Administraţie, la propunerea consiliului ştiinţific al centrului regional, făcută în urma unui concurs organizat în condiţiile legii.”

Text Ordonanţă.


	
2. La articolul I punctul 11, articolul 13 va avea următorul cuprins: 


„Art.13. – Conducerea executivă a centrelor regionale este asigurată de un director, numit de consiliul de coordonare al centrului regional, făcută în urma unui concurs organizat în condiţiile legii.”

Autori: Victor Dobre – grupul parlamentar PNL, Gheorghe Dinu – grupul parlamentar PRM.


	Pentru susţinere: centrele regionale nu subt subordonate Institutului Naţional de Administraţie din punct de vedere administrativ.

Pentru respingere: directorul este membru al consiliului de coordonare şi nu poate autopropune.

	3. 
	
14. Articolul 16 va avea următorul cuprins: 


„Art.16. – (1) Finanţarea centrelor regionale se asigură din venituri proprii provenite din tarife de participare la programe, sponsorizări, donaţii ale unor persoane fizice şi juridice din ţară şi din străinătate, din programe cu finanţare internă şi internaţională. 


(2) Cuantumul tarifelor de participare la programele organizate de centrele regionale de formare continuă pentru administraţia publică locală se aprobă de către consiliul de administraţie al fiecărui centru. 


(3) Tarifele de participare la programele organizate de centrele regionale se suportă de autorităţile sau instituţiile publice trimiţătoare, de către alte persoane juridice din care provin participanţii, respectiv de persoanele fizice interesate.”

Text Ordonanţă.


	
3. La articolul I punctul 14, articolul 16 va avea următorul cuprins: 


„Art.16. – (1) Finanţarea centrelor regionale se asigură din venituri proprii provenite din contribuţii ale consiliilor judeţene, din tarife de participare la programe, sponsorizări, donaţii ale unor persoane fizice şi juridice din ţară şi din străinătate, din programe cu finanţare internă şi internaţională. 


(2) Cuantumul tarifelor de participare la programele organizate de centrele regionale de formare continuă pentru administraţia publică locală se aprobă de către consiliul de administraţie al fiecărui centru. 


(3) Tarifele de participare la programele organizate de centrele regionale se suportă de autorităţile sau instituţiile publice trimiţătoare, de către alte persoane juridice din care provin participanţii, respectiv de persoanele fizice interesate.”

Autor: Viorel Coifan – grupul parlamentar PNL


	Pentru susţinere: necesitatea de asigurare cu fonduri a centrelor regionale pentru menţinerea funcţionalităţii acestora.

Pentru respingere: aceste prevederi trebuiesc regăsite în bugetul fiecărui consiliu judeţean şi nu în această Ordonanţă  


PREŞEDINTE,
















SECRETAR, 




IOAN OLTEAN













KOVACS CSABA TIBERIU


Expert parlamentar:

Stelian Androne

